| Marvelės piliakalnis |
| --- |
| Piliakalnis nuo magistralės Via Baltica |
| 

Marvelės piliakalnisMarvelės piliakalnis

 |
| Koordinatės  | 

|  |
| --- |
| 54°54′0.8″ š. pl. 23°50′0.4″ r. ilg.﻿ / ﻿54.900222°š. pl. 23.833444°r. ilg.﻿ / 54.900222; 23.833444Koordinatės: 54°54′0.8″ š. pl. 23°50′0.4″ r. ilg.﻿ / ﻿54.900222°š. pl. 23.833444°r. ilg.﻿ / 54.900222; 23.833444 |

 |
| Vieta | Kauno rajonas |
| Seniūnija | Aleksoto seniūnija |
| Aukštis | 17­-20 m |
| Plotas | 7x13 |
| Naudotas | II tūkstantmečio pradžia |
| Žvalgytas | 1972 |
| Registro Nr. | AR11/ 1803 /A322P |

**Marvelės piliakalnis** – piliakalnis Kauno miesto savivaldybės teritorijoje, Aleksoto seniūnija. Piliakalnis stūkso įkalnėje tarp Lampėdžių tilto ir Akademijos. Pasiekiamas iš Kauno vakarinio lanksto A5 (Lietuva) – 30 m į rytus nuo jo, pasukus į Marvelės gatvę, iš jos pavažiavus gatvele pro Kauno vandenvalos įrenginius į pietvakarius link sugriuvusio Marvos dvaro liekanų, nuo jų paėjus į pietvakarius 150 m.

Piliakalnis
-----------

Piliakalnis stūkso įkalnėje tarp Lampėdžių tilto ir Akademijos
Ant piliakalnio
Piliakalnis įrengtas Nemuno kairiojo kranto aukštumos krašte, Marvelės kairiajame krante. Aikštelė keturkampė, orientuota šiaurės rytų – pietvakarių kryptimi, 7 m ilgio, 13 m pločio. Jos pietiniame krašte supiltas 3 m aukščio, 19 m pločio palei aikštelės kraštus užlenktas pylimas, už kurio iškastas 18 m pločio, 2 m gylio griovys. Šlaitai statūs, 17­-20 m aukščio.

Aikštelės šiaurės rytinė dalis nuslinkusi. Piliakalnis apaugęs lapuočiais medžiais.

Šiaurinėje papėdėje, Nemuno slėnyje buvo apie 1 ha papėdės gyvenvietė (sunaikinta apie 1986 m. tiesiant Kauno vakarinį lankstą). 1 km į rytus yra II a. – XIII a. Marvelės kapinynas, tyrinėtas 1991–2002 m.

Piliakalnis datuojamas I tūkstantmečiu – II tūkstantmečio pradžia. Atsiradimo data: I tūkstantmetis, datuota remiantis žiedadulkių tyrimo metodu.Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 5800 m².

Tyrimai
-------

1972 m. piliakalnį žvalgė Mokslinė metodinė taryba.

Už 1,3 km išaiškintas dar vienas piliakalnis su didele, 400 m² aikštele. Planuojama objektą 2014 m. rudenį įteisinti, įtraukiant į Kultūros vertybių registrą.

  


|  |
| --- |
| Aplinkiniai piliakalniai |
|  | Virbališkių piliakalnis 7 km  Pyplių piliakalnis 6 km | Veršvų piliakalnis 2 km | Eigulių piliakalnis 5 km |  |
| Klepų piliakalnis 56 km |  | Marvelės II piliakalnis 1,3 km  Aukštųjų Šančių piliakalnis 7 km  Vieškūnų piliakalnis 14 km |
| Griešių piliakalnis 32 km | Klebiškio piliakalnis 25 km | Pakalniškių piliakalnis (Kaunas) 12 km  Pajiesio piliakalnis 6 km |

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 104 (Nr. 421).
2. ↑   Archyvuota kopija 2017-09-07 iš Wayback Machine projekto.

* Lietuvos TSR kultūros paminklų sąrašas, V. 1973, p.96.
* Petras Tarasenka. Marvelės gyvenvietė // Kauno tiesa. 1958, lapkričio 12 d.
* K. Bartkus. Nepastebėtas piliakalnis ties Kaunu // Kraštotyra. V.1963. P.110-112.

Nuorodos
--------

|  |  |
| --- | --- |
|  | **Vikiteka: Marvelės piliakalnis** – vaizdinė ir garsinė medžiaga  |

* Sąrašas:Lietuvos piliakalniai
* Lietuvos piliakalniai. Marvelė
* Marvelės piliakalnis LR Kultūros vertybių registre